Tamurt n Leqbayel tefka idammen-is akken ad yili uwanek azzayri, tennuɣ
i waken ad tili degs tugdut, i wakken a s-ig amḍiq i Tmaziɣt, i wakken ad
ikfu lbaṭel n iserdasen, i wakken ad ilin izerfan n wemdan,… I tt-id
yuɣalen ala tiyitwin, miḥyaf, lbaṭel, leḥbas, d weldun.
Ass-agi, tamurt n Leqbayel ur ilaq ara ad teddu d taqeffaft deg mennuɣ ur
nelli d amennuɣ-is. Nek°ni s Leqbayel ur ilaq a neddu d wid ur nessin dacu
i d timmuzɣa ; wid i ran ad ssiǧwen Taferka n ugafa i tiɛuṛbebt d
tineslmet ; wid i ran ad snegren aẓar amaziɣ. Nek°ni s Leqbayel ilaq a d-
nelhi d tmurt-nneɣ, a nḥareb fellas akken ur tt-ssegririben ara icenga-
nneɣ : ama d wid n beṛṛa, ama d wid n ugensu.
Adabu azzayri d waklan-is ran ad rwin tamurt-nneɣ, ran a s-kksen iman-
ines. Ihi nek°ni ilaq a nerr afrag i wakken ur tt-id-yettaweḍ wayen s-
sarmen icenga. Ilaq a nebges i wakken a s-neẓẓu ijeǧǧigen, att-nerr di tafat
acku acengu ira a tt-iger di tillas.
Ass-agi, issefk a nili d iɛessasen ɣef tmurt n Leqbayel i wakken ur ɣellin
ara yelmeẓyen-nneɣ di tqullaɛin i ɣ-ttandin at-udabu d ssrabes-nnsen. Imi
imcumen-agi ran a tt-sekkren di tmurt n Leqbayel i wakken ad wwten, ahat
ad nɣen. Ihi ur ilaq ara idammen n Leqbayel ad ɣlin ɣef ulac, naɣ deg
umennuɣ ara ɣ-d-gen at udabu azzayri.
Ur ilaq ara a nettwakellex, ur ilaq ara a ɣ-ɛerqen iberdan naɣ a d-nger
azrem s aqelmun. Tamurt n Leqbayel teḥwaǧ arraw-is ara tt-id-yessuffɣen
di tagut i d-yeɣlin fellas.
Tudert i Tmurt n Leqbayel !
Lpari, ass n 12 Dujenber 2969 (24 décembre 2019).
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn